Bingutė
Bingutė – ežeras Lietuvoje, Varėnos rajone, 7,5 km į šiaurės vakarus nuo Senosios Varėnos, Druckūnų kaimo pietinėje dalyje. Ežeras netaisyklingos L raidės formos, ilgis iš šiaurės į pietus – 0,21 km, plotis – iki 0,16 km. Altitudė 129,3 m. Krantai aukštoki, tik pietrytinis kiek žemesnis. Aplinkui plyti pievos ir dirbami laukai. Ežeras nenutekantis, priklauso Vardaunios upelio intako Dainavos upelio baseinui (Merkio baseinas).